Gavrilo II Mihić, Mihajlović, u istoriji poznat kao Gavrilo II Sarajevac bio je 31. patrijarh srpske crkve (1752. godine).

Nakon smrti mitropolita dabrobosanskog Meletija, 1741. godine, na njegovo mesto je došao Gavrilo. Rodom je bio iz Sarajeva. Po ocu Mihajlu prezivao se „Mihajlović". Međutim dva zapisa ga nazivaju „Mikić", a Radoslav M. Grujić i Vojislav Bogićević „Mihić". 

Već prve godine svoga arhipastirskog rada potpisao je prolog koji je jeromohah Atanasije Kecman poklonio manastiru Rmnju, za svoj večni pomen i njegovog sina prezvitera Save.

Ime mitropolita Gavrila, koji je osvećivao antiminse počevši od 1749. godine, nalazi se na antiminsima sve do 1754. godine kada već nije bio više živ. Zato je na dva mesta i izbrisano njegovo ime, jer su izdati posle njegove smrti, a potpisao ih je arhijerej koji ih je izdavao za bogoslužbenu upotrebu. 

Po nalogu patrijarha pećkog Atanasija II Gavrilovića, mitropolit Gavrilo je hirotonisao arhimandrita Simeona Končarevića za episkopa dalmatinskog u manastiru Dužima i o tome mu izdao odgovarajuću gramatu 15. septembra 1751. godine. 

Pre nego što je izabran za patrijarha pećkog, zbačen je sa mesta mitropolita dabrobosanskog u mesecu maju 1752. godine. Istog meseca i godine izveden je na sud u Sarajevu pred vezira Ahmet-pašu Ćuprilića.

Zbačeni mitropolit Gavrilo je iste godine postao pećki patrijarh posle Atanasija II, a berat o postavljenju mu je izdat 6. oktobra 1752. godine, ali je pre isteka pedeset dana od izdavanja fermana umro, a na njegovo mesto je postavljen Gavrilo III Nikolin koji je bio mitropolit niški. 

Patrijarh Gavrilo II Mihajlović nije ni ustoličen, a patrijaraški presto je predao pet dana pre svoje smrti.

Literatura
----------

* „Gavrilo II Sarajevac". *Narodna enciklopedija*. Zagreb: Bibliografski zavod. 1927.

|  |  |  |
| --- | --- | --- |
| Prethodnik:**Atanasije II Gavrilović** | **patrijarh srpski1752 — 1752.** | Nasljednik:**Gavrilo III** |

  


p • r • uPoglavari Srpske pravoslavne crkve

**Žičko-pećki arhiepiskopi (1219-1337):**  
Sveti Sava • Arsenije I Sremac • Sveti Sava II • Danilo I • Joanikije I • Jevstatije I • Jakov • Jevstatije II • Sveti Sava III • Nikodim • Danilo II • Joanikije II
  
**Pećki patrijarsi (1346-1463):**  
Joanikije II • Sava IV • Jefrem • Spiridon • Danilo III • Sava V • Danilo IV • Kirilo • Nikon • Teofan • Nikodim II • Arsenije II
  
**Pećki patrijarsi (1557-1766):**  
Makarije Sokolović • Antonije Sokolović • Gerasim Sokolović • Savatije Sokolović • Jerotej Sokolović • Filip Sokolović • Jovan • Pajsije Janjevac • Gavrilo I Rajić • Maksim Skopljanac • Arsenije III Crnojević • Kalinik I • Atanasije I • Mojsije Rajović • Arsenije IV Jovanović • Joanikije III Karadža • Atanasije II Gavrilović • Gavrilo II Sarajevac • Gavrilo III • Vikentije Stefanović • Pajsije II Grk • Gavrilo IV Grk • Kirilo II • Vasilije Jovanović-Brkić • Kalinik II Grk
  
**Karlovački mitropoliti i patrijarsi (1690-1920):**  
Arsenije III Crnojević • Isaija Đaković • Sofronije Podgoričanin • Vikentije Popović • Mojsije Petrović • Vićentije Jovanović • Arsenije IV Jovanović • Isaija Antonović • Pavle Nenadović • Jovan Đorđević • Vićentije Jovanović Vidak • Mojsije Putnik • Stefan Stratimirović • Stefan Stanković • Josif Rajačić • Samuilo Maširević • Prokopije Ivačković • German Anđelić • Georgije Branković • Lukijan Bogdanović
  
**Beogradski mitropoliti (1831-1920):**  
Melentije Pavlović • Petar Jovanović • Mihailo Jovanović • Teodosije Mraović • Inokentije Pavlović • Dimitrije Pavlović
  
**Patrijarsi Srpske pravoslavne crkve (1920- ):**
  
Dimitrije • Varnava • Gavrilo (V) • Vikentije (II) • German • Pavle • Irinej